《赋陈子得书楼》
宋代·陈著

危楼得地著身安，冬日烘檐夏气寒。
木末清风平与接，山中本色晚宜看。
课儿勤读书充架，留客高谈袖满阑。
门外流渠源水活，不妨时濯自吾冠。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。